ད་ལྟའི་ཆར་ཟས་རིགས་ཐོན་སྐྱེད་ཁང་སྐོར་ཞིག་གིས་ཀྱང་ཕྲ་ཕུང་བསྙལ་སྦྱོང་གི་ཤ་རིགས་ཐོན་སྐྱེད་ཀྱི་མ་རྐང་མགོ་འཛུགས་བྱེད་ཀྱི་ཡོད་པ་དང་།ཐོན་སྐྱེད་ལས་གཞི་དེའི་ཆེད་དུ་ཨ་རིའི་གློག་ཀླད་སོགས་བཟོ་འཕྲུལ་རིག་རྩལ་དར་ཆེ་ཤོས་ཀྱི་ས་གནས་སི་ལི་ཁོན་ཝེ་ལི་སོགས་ས་གནས་གཞན་ནས་མ་རྐང་འཛུགས་མཁན་འཚོལ་བཞིན་ཡོད་པ་དང་།ལས་གཞི་དེའི་མ་རྐང་འཛུགས་མཁན་ཁོངས་སུ་ཕྱུག་བདག་བྷིལ་གྷེ་ཊི་ལགས་དང་རི་ཅྰཌ་བྷེ་རེན་སན་རྣམ་གཉིས་ཀྱང་ཡོད་འདུགཕྲ་ཕུང་བསྙལ་སྦྱོང་ལས་ཐོན་པའི་ཤ་རིགས་དེ་ཚོང་འགྲེམས་ཀྱི་མ་རྐང་འཇོག་མཁན་གཙོ་བོ་ཞིག་ནི་ཊའི་སོན་ཟས་རིགས་ཐོན་སྐྱེད་ཁང་ཡིན་ཞིང་།ཐོན་སྐྱེད་ཁང་དེས་སན་ཧྥེ་རན་སིས་ཀོ་ནང་ཡོད་པའི་མེམ་ཧྥི་སི་ཤ་རིགས་ཐོན་སྐྱེད་ཁང་ལའང་ལས་གཞི་དེའི་ཆེད་དུ་མ་རྐང་ཆེན་པོ་བཙུགས་ཡོད་འདུགཊའི་སོན་ཟས་རིགས་ཐོན་སྐྱེད་ཁང་ནི་ཨ་རིའི་ཤ་རིགས་ཐོན་སྐྱེད་ཁང་ཆེ་ཤོས་དེ་ཡིན་པ་དང་།ཁོང་ཚོས་བདུན་ཕྲག་རེར་ཕག་པ་༤༢༤༠༠༠དང་བ་ཕྱུགས་༡༣༠༠༠༠།བྱ་དེ་ས་ཡ་༣༥ཙམ་གསོད་ཀྱི་ཡོད་འདུགཐོན་སྐྱེད་ཁང་གི་སྤྱི་ཁྱབ་དངུལ་གཉེར་ཊོམ་གྱིས་ཕྲ་ཕུང་བསྙལ་སྦྱོང་ཤ་རིགས་ལས་གཞིའི་ནང་ཁོང་ཚོ་ཞུགས་དགོས་དོན་གཙོ་བོ་ནི།ཐོན་སྐྱེད་ཁང་དེ་ཤ་རིགས་ཐོན་སྐྱེད་ཁང་ཆེ་ཤོས་ནས་སྤྲི་དཀར་ཐོན་རྫས་མཁོ་འདོན་ཁང་ཆེ་ཤོས་ཤིག་ཏུ་འགྱུར་འདོད་ཡོད་ཅེས་བརྗོད་འདུག